Diari Oficial de la Generalitat Valenciana


Sumari del DOGV 9846, del 10-05-2024 (2024/4132)

RESOLUCIÓ de 24 d'abril de 2024, de la Direcció General de Justícia, per la qual es resol definitivament el concurs de trasllats per a places vacants entre funcionaris i funcionàries dels cossos i escales de gestió processal i administrativa, tramitació processal i administrativa i auxili judicial de l'Administració de justícia, anunciat per Resolució de 27 de setembre de 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9846

Data del DOGV
:   10-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4132


Data del document
:   24-04-2024

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 24 d'abril de 2024, de la Direcció General de Justícia, per la qual es resol definitivament el concurs de trasllats per a places vacants entre funcionaris i funcionàries dels cossos i escales de gestió processal i administrativa, tramitació processal i administrativa i auxili judicial de l'Administració de justícia, anunciat per Resolució de 27 de setembre de 2023. [2024/4132]  
Vist l'expedient instruït com a conseqüència del concurs de trasllats convocat per Resolució de 27 de setembre de 2023, de la Direcció General de Justícia (BOE 09.10.2023), per a cobrir places vacants entre funcionaris dels cossos i escales de gestió processal i administrativa, tramitació processal i administrativa i auxili judicial de l'Administració de justícia.  
Esta direcció general, de conformitat amb el que disposen els articles 524 i següents de la Llei orgànica 6/1985, d'1 de juliol, del poder judicial, modificada per la Llei orgànica 19/2003, de 23 de desembre, i per la Llei orgànica 4/2018, de 28 de desembre; els articles 43 i següents i la disposició derogatòria única del Reglament d'ingrés, provisió de llocs de treball i promoció professional del personal funcionari al servici de l'Administració de justícia, aprovat per Reial decret 1451/2005, de 7 de desembre; i fent ús de les atribucions conferides en virtut de l'article 9 del Decret 134/2023, de 10 d'agost, del Consell, pel qual s'aprova el Reglament orgànic i funcional de la Conselleria de Justícia i Interior, hi ha disposat:  
  
Primer  
Resoldre de manera definitiva el concurs de trasllats entre funcionaris dels cossos i escales de gestió processal i administrativa, tramitació processal i administrativa i auxili judicial de l'Administració de justícia convocat per Resolució de 27 de setembre de 2023, tal com s'esmenta en l'annex.  
  
Segon  
Excloure del concurs de trasllats els funcionaris que es mencionen en la pàgina web del Ministeri de Justícia Concurs de trasllats ordinari gestió, tramitació i auxili 2023 (mjusticia.gob.es)https://www.mjusticia.gob.es/es/ciudadanía/empleopublico/concursostraslados/concurso-traslados-gestion-tramitacion-auxilio-2023.  
Indicar en la pàgina web esmentada les preferències que s'han tingut en compte en la resolució definitiva del concurs.  
  
Tercer  
Declarar caducades les instàncies presentades pels participants en el present concurs que no han obtingut destinació, per la qual cosa no seran tingudes en compte en futurs concursos de trasllats.  
  
Quart  
Declarar desertes les places no adjudicades en el present concurs que es cobriran per funcionaris de nou ingrés, llevat que, per necessitats del servici, es pretenguen amortitzar. També podran anunciar-se novament com a vacants en concurs ordinari en el cas que no es convoquen processos selectius o que l'oferta pública d'ocupació que corresponga no faça necessari l'anunci de totes les desertes existents.  
  
  
Quint  
Per als funcionaris que es troben en actiu o en servicis especials i no reingressen en cap dels cossos o escales a què es referix el present concurs, no incloent-se en eixe punt els funcionaris que es troben reingressats provisionals, el cessament haurà d'efectuar-se en les dates que a continuació s'indiquen: tramitació processal i administrativa, el 17 de maig de 2024, divendres; gestió processal i administrativa i auxili judicial, el 21 de maig de 2024, dimarts.  
Aquells funcionaris que es troben exercint una comissió de servicis no serà necessari que es desplacen a l'òrgan judicial d'origen que tinguen reservat per a formalitzar el cessament, el qual els serà notificat a través de la seua carpeta ciutadana de la Generalitat Valenciana. Una vegada firmat digitalment el cessament, eixe mateix dia, l'interessat haurà de remetre'n una còpia en format PDF a l'adreça de correu electrònic rrhh\_hturmssl.yzbjkwbporaenhszesbn@tlw.ic, i en l'assumpte indicar: Finalització comissió servicis concurs 2023. El termini possessori que correspon gaudir a estos funcionaris es comptarà tenint en compte la localitat del lloc que està exercint efectivament en comissió, no la del que tinguera reservat, i la localitat de l'obtingut en el concurs.  
  
  
Sext  
La presa de possessió de la nova destinació obtinguda per concurs, per als funcionaris indicats en el punt anterior, es produirà en els tres dies hàbils següents al cessament, si no hi ha canvi de localitat del personal funcionari, o en els huit dies hàbils següents, si implica canvi de localitat dins de la comunitat autònoma, i vint dies hàbils següents si implica canvi de comunitat autònoma, a excepció de la comunitat autònoma de Canàries, comunitat autònoma de les Illes Balears, ciutat de Ceuta i ciutat de Melilla, en què el termini serà d'un mes, tant si el lloc de treball a les illes o a les ciutats és el d'origen com si és el de destinació. La formalització del cessament i el còmput dels terminis possessoris es produirà quan finalitzen els permisos o llicències, inclosos els de vacacions, que hagen sigut concedits als interessats i, en este cas, el cessament es formalitzarà el mateix dia de la incorporació dels funcionaris al seu lloc de treball, començant eixe mateix dia, de conformitat amb el que es disposa en la base dècima de la Resolució de 27 de setembre de 2023 per la qual es convoca el concurs i en l'article 52.2 del Reial decret 1451/2005, de 7 de desembre, a comptar-se el termini possessori corresponent. Efectuada la presa de possessió, el termini possessori es considerarà com de servici actiu amb caràcter general. El termini possessori serà retribuït per l'administració competent respecte de la plaça obtinguda en concurs.  
  
Sèptim  
Si la resolució comporta reingrés al servici actiu a l'Administració de justícia en els cossos o escales de gestió processal i administrativa, tramitació processal i administrativa o auxili judicial, procedents des de les situacions administratives d'excedència voluntària per la cura de familiars, excedència voluntària per prestació de servicis en el sector públic, excedència voluntària per interés particular, excedència voluntària per agrupació familiar o suspensió de funcions, incloent-hi els funcionaris que es troben adscrits provisionals, el termini possessori serà de vint dies hàbils i haurà de computar-se des del dia de la publicació d'esta resolució en el Boletín Oficial del Estado. Este termini possessori no serà retribuït.  
En el cas que els funcionaris reingressats per mitjà del present concurs es troben adscrits provisionals en el cos o escala on reingressen o en actiu en un altre cos o escala de l'Administració de justícia, i no vullguen que s'interrompa la seua relació de servici amb l'Administració de justícia, bastarà que, dins del termini possessori de vint dies hàbils, prenguen possessió en el nou cos o escala, i es tindran per cessats en la seua antiga destinació amb la data immediatament anterior a la de la seua possessió en la nova plaça de reingrés. Per a això, atesa la necessitat de comptar amb el temps indispensable per a efectuar la presa de possessió, podran sol·licitar a esta direcció general a través de l'adreça de correu electrònic gcjjqaxvqhloi@qoj.qk, un permís retribuït de dos dies hàbils si hi ha canvi de localitat, excepte aquells casos en què hagen de desplaçar-se a Canàries, Illes Balears o Ceuta i Melilla, i en este cas el permís podrà ser de fins a tres dies hàbils, que haurà de gaudir-se, en qualsevol cas, dins del termini possessori. La presa de possessió en la nova destinació s'efectuarà durant els dies de permís indicats.  
  
La comunitat autònoma competent, o la gerència territorial que corresponga, els concedirà l'excedència d'ofici en el cos o escala de procedència, si esta es produïx en un cos o escala al servici de l'Administració de justícia, en la destinació dels quals se'ls tindrà per cessats amb la data anterior a la de la seua possessió en els cossos o escales de gestió processal i administrativa, tramitació processal i administrativa o auxili judicial, a fi d'evitar la interrupció en la percepció dels seus havers. La notificació d'esta excedència s'efectuarà a través de la carpeta ciutadana de la Generalitat Valenciana.  
  
Octau  
Amb caràcter general, els funcionaris interins que actualment ocupen les places que han sigut adjudicades, cessaran el 17 de maig de 2024, en el cas del cos de tramitació processal i administrativa i el dia 21 de maig en el cas dels cossos de gestió processal i administrativa i auxili judicial, excepte supòsits excepcionals a determinar per esta direcció general, que seran notificats individualment a cada òrgan judicial afectat.  
No obstant això, en els casos de funcionaris que reingressen al servici actiu a conseqüència de la resolució del concurs i de funcionaris adscrits provisionals que, igualment, obtinguen destinació a conseqüència de la resolució del concurs, i prenguen possessió en dates diferents de les esmentades anteriorment, els funcionaris interins afectats cessaran amb motiu de les preses de possessió esmentades.  
  
Nové  
La notificació dels documents de cessament derivats del concurs de trasllats (F3T) s'efectuarà a través de la carpeta ciutadana de la Generalitat Valenciana. Una vegada firmat digitalment el cessament, l'interessat haurà de remetre'n una còpia en format PDF a l'adreça de correu electrònic dwrgiqtgkzkxw@obv.ek, i en l'assumpte haurà d'indicar: Cessament concurs 2023.  
Els documents de presa de possessió (F1T) seran remesos per esta direcció general a les adreces de correu electrònic corporatiu dels òrgans judicials en què els funcionaris adjudicataris hagen obtingut destinació. Per a la seua formalització hauran de ser firmats digitalment, dins del termini possessori, pels interessats, que hauran de remetre'n una còpia, en format PDF, a l'adreça de correu electrònic oarlegavjndcb@gox.pd.  
  
Els documents de cessament dels funcionaris interins (F3T) seran notificats als interessats a través de la carpeta ciutadana de la Generalitat Valenciana. Una vegada firmat digitalment el cessament hauran de remetre'n una còpia en format PDF a l'adreça de correu electrònic interinos\_dcwkaue@ifm.vf.  
  
Contra la present resolució podrà interposar-se un recurs potestatiu de reposició davant de la Direcció General de Justícia, en el termini d'un mes, segons el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o un recurs contenciós administratiu davant dels jutjats contenciosos administratius de València, en el termini de dos mesos comptats des de l'endemà de la publicació en el Boletín Oficial del Estado, segons el que disposa l'article 9 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 24 d'abril de 2024.- La directora general de Justícia: Cristina Gil Fabregat.